Go gatela pele ga boranyane jwa go dira dibetsa tsa megare le gone ke kgang e e tshwenyang. Baitsesaense ba setse ba itse gore ba ka fetola jang megare e e leng teng go e dira gore e nne kotsi thata mme go le motlhofo go e dirisa. Ba kgona go fetola megare e e seng kotsi gore e nne botlhole. Gape ba kgona go dira gore megare eno e se ka ya lemogiwa fa go dirisiwa didirisiwa tse di tlwaelegileng tsa go senka megare. Mo godimo ga moo, megare e ka dirwa gore e fekeetse dibolayamegare, meento le dikalafi tse di tlwaelegileng. Ka sekai, baitsesaense ba ba ileng ba tlhanogela naga e pele e neng e le Soviet Union, ba bolela fa ba dirile mofuta mongwe wa kgogodi o o kgonang go fekeetsa dibolayamegare di le 16. Moo go Bego go na le Batho ba Bantši: Perth kua Australia. Bao ba bego ba le gona: 7 186.